b'\n_START_ARTICLE_\nMeh\xc4\x8dalec\n_START_PARAGRAPH_\nMeh\xc4\x8dalec za perilo ohranja tkanine mehkej\xc5\xa1e in prepre\xc4\x8duje stati\xc4\x8dnost.\n_START_SECTION_\nVrste meh\xc4\x8dalcev\n_START_PARAGRAPH_\nMnogi sodobni pralni stroji imajo razpr\xc5\xa1ilnik, ki lahko doda teko\xc4\x8d meh\xc4\x8dalec za perilo avtomati\xc4\x8dno pred zadnjim izpiranjem; v samopostre\xc5\xbene pa ga je treba dodati ro\xc4\x8dno. Pri nekaterih blagovnih znamkah pralnih pra\xc5\xa1kov je meh\xc4\x8dalec \xc5\xbee prime\xc5\xa1an pralnemu pra\xc5\xa1ku. Nekateri proizvajalci trdijo da njihovi produkti olaj\xc5\xa1ajo likanje in pripomorejo k hitrej\xc5\xa1emu su\xc5\xa1enju obla\xc4\x8dil. Vsi meh\xc4\x8dalci tkanin so zgrajeni tako, da se jim doda voda - z dodajanjem proizvoda neposredno pred kon\xc4\x8dnim izpiranjem z vodo ali v razmerju 2:1 (voda:meh\xc4\x8dalec) pri red\xc4\x8denju v avtomatskem razpr\xc5\xa1ilcu. \xc4\x8ce razred\xc4\x8den meh\xc4\x8dalec vlijemo neposredno na obla\xc4\x8dila bo pustil made\xc5\xbee ali pa celo uni\xc4\x8dil obla\xc4\x8dila. Meh\xc4\x8dalci delujejo na tkanino tako, da vrhnji sloj vlaken prevle\xc4\x8dejo s tankim slojem kemikalij. Te kemikalije imajo mazivne lastnosti in so elektri\xc4\x8dno prevodne s \xc4\x8dimer vlakna zmeh\xc4\x8dajo in prepre\xc4\x8dijo kopi\xc4\x8denje stati\xc4\x8dne energije. Pomanjkljivost prevleke vlaken s hidrofobno snovjo je v zmanj\xc5\xa1anju absorpcije vode iz tkanine, kar je \xc5\xa1e posebej neza\xc5\xbeeleno pri brisa\xc4\x8dah in plenicah. Zato so kationski meh\xc4\x8dalci pogosto v kombinaciji z drugimi kemikalijami, ki imajo ni\xc5\xbejo afiniteto do vlaken. Prav tako jih naj ne bi uporabljali na tekstilu iz mikrovlaken in na brisa\xc4\x8dah iz 100\xc2\xa0% bomba\xc5\xbea saj se le te s \xc4\x8dasom naravno zmeh\xc4\x8dajo. Druge funkcije so tudi bolj\xc5\xa1e drsenje med likanjem, pove\xc4\x8dana odpornost na made\xc5\xbee ter zmanj\xc5\xa1anje gub. Suhi meh\xc4\x8dalci tkanin so obi\xc4\x8dajno v obliki suhih listi\xc4\x8dev. Dodajo se obla\xc4\x8dilom v su\xc5\xa1ilnem stroju, da zmeh\xc4\x8dajo tkanine in prepre\xc4\x8dujejo kopi\xc4\x8denje stati\xc4\x8dne elektrike pri ob\xc4\x8dutljivih tkaninah. Uporabniki suhih meh\xc4\x8dalcev so predlagali tudi druge alternativne mo\xc5\xbenosti uporabe suhih listi\xc4\x8dev kot so brisanje prahu in odstranjevanje dlak z oblek ter odstranjevanje mrtvih \xc5\xbeu\xc5\xbeelk iz zunanjih povr\xc5\xa1in avtomobilov.\n_START_SECTION_\nSestava\n_START_PARAGRAPH_\nPrvi meh\xc4\x8dalci so se razvili v za\xc4\x8detku 20. stoletja, da bi prepre\xc4\x8dili grob ob\xc4\x8dutek bomba\xc5\xbea, ki nastane po su\xc5\xa1enju. Bomba\xc5\xbeni meh\xc4\x8dalci so obi\xc4\x8dajno temeljili na emulziji vode in mila, olj\xc4\x8dnega olja, koruznega olja ali olja iz loja. Sodobni meh\xc4\x8dalci tkanin po navadi temeljijo na kvarterni amonijevi soli z eno ali dvema dolgima alkilnima verigama. Ta tipi\xc4\x8dna spojina je dipalmitoiletil hidroksietilmonijev metosulfat. Druge kationske spojine izhajajo iz imidazola, nadomestnih aminskih soli, kvarterne amonijeve soli ali alkoksa. V za\xc4\x8detnih formulacijah je bila ena izmed naj pogosteje uporabljenih spojin dimetil amonijev klorid (DHTDMAC). Anionski meh\xc4\x8dalci in antistati\xc4\x8dna sredstva so lahko na primer tudi soli monoestrov in diestri fosforjeve kisline in ma\xc5\xa1\xc4\x8dobnih alkoholov. Ti se pogosto uporabljajo skupaj s konvencionalnimi kationskimi meh\xc4\x8dalci. Kationski meh\xc4\x8dalci so nekompatibilni z anionsko povr\xc5\xa1insko aktivnimi snovmi. Meh\xc4\x8dalne spojine se razlikujejo v afiniteti do razli\xc4\x8dnih materialov. Nekateri so bolj\xc5\xa1e za vlakna na osnovi celuloze, drugi pa imajo ve\xc4\x8djo afiniteto do hidrofobnih materialov kot so najlon, polietilen, poliakrilnitrilina, itd. Novi meh\xc4\x8dalci so sestavljeni iz spojine na osnovi silikona, ki deluje tako da navla\xc5\xbei vlakna. Prav tako se uporabljajo tudi derivati, ki vsebujejo funkcionalne skupine amid ali aminov. Te skupine pomagajo meh\xc4\x8dalcem da se bolje ve\xc5\xbeejo s tkaninami. Ker so meh\xc4\x8dalci sami pogosto hidrofobne narave, se pogosto pojavljajo v obliki emulzije. V zgodnjih formulacijah, so se mila uporabljala kot emulgatorji. Emulzije so obi\xc4\x8dajno motne mle\xc4\x8dne teko\xc4\x8dine. Obstajajo pa tudi mikroemulzije kjer so kapljice hidrofobne faze bistveno manj\xc5\xa1e. Prednost mikroemulzije je pove\xc4\x8dana sposobnost manj\xc5\xa1ih delcev, da prodrejo v vlakna. Drug pristop je z uporabo polimerne mre\xc5\xbee.'